Baba Isabella 'nou by Jesus' | Maroela Media
Isabella Stark is Maandag dood ná haar longe 'n week gelede platgeval het. (Foto: Facebook)
Die 15 maande oue Isabella Stark van Ermelo in Mpumalanga is Maandag dood nadat haar longe verlede week platgeval het toe stukkies fyngemaalde neute daarin beland het.
Sy is die afgelope week in die Netcare Garden City-hospitaal in Johannesburg behandel.
"God het ons met 'n engel geseën en haar naam was Isabella. Nou het sy ons verlaat en is by Jesus," het haar pa, Joshua, op Facebook geskryf.
"Ons was geseënd om haar vir 15 maande in ons lewens te hê. Sy het ons lewe regeer en ons het elke oomblik daarvan geniet. Sy het soveel lewens aangeraak en nou is sy in die hemel waar sy as 'n engel oor ons waak."
Joshua, Monica en Isabella Stark. (Foto: Facebook)
Isabella se oupa, Athol, het Maandagoggend aan Maroela Media gesê dat sy kleinkind sedert Saterdag al meer beweeg en op stimulering reageer deur haar hande en tone te wikkel.
Fluktuerings op die breinmonitors het egter kommer veroorsaak. Nietemin was haar gesin vol hoop dat sy sou herstel.
Athol het sy kleinkind vroeër as 'n borrelende dogtertjie beskryf wat altyd gelukkig en bedagsaam teenoor troeteldiere was.
Stark het Maandagaand 'n foto van hom en sy vrou, Monica, en Isabella op Facebook gedeel en almal bedank wat oor die afgelope paar dae vir Isabella gebid en tot haar mediese onkoste bygedra het.
Dis ongelooflik hartseer. Niemand moet hierdeur gaan nie. Kinders eet allerhande goed en moet dit eet maar hoe keer mens dat so iets gebeur?
My hart huil, dis so hartseer en 'n ongeluk gebeur so gou… :-( My hart gaan uit aan die ouers…Here hou hulle vas en vertroos hulle asb in die tyd van seer…
So jammer vir die Ma en Pa
ag hoe verskriklik hartseer!!!!!!!!!!!!!!!!! ek het so gebid sy sou genesing vind, ag my moeder ma dit was die moeiste dingetjie ag Liewe Jesus hou asb daai klein lyfie styf vas en gee vetroosting aan die familie